pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายกฯ สุดปลื้ม หลังทีมวอลเลย์บอลหญิงทีมชาติไทยยังคงทำผลงานได้น่าประทับใจ ในการแข่งขัน VNL 2022
วันอาทิตย์ที่ 19 มิถุนายน 2565
นายกฯ สุดปลื้ม หลังทีมวอลเลย์บอลหญิงทีมชาติไทยยังคงทําผลงานได้น่าประทับใจ ในการแข่งขัน VNL 2022
นายกฯ สุดปลื้ม หลังทีมวอลเลย์บอลหญิงทีมชาติไทยยังคงทําผลงานได้น่าประทับใจ ในการแข่งขัน VNL 2022 ในสัปดาห์ที่สอง พร้อมร่วมส่งแรงเชียร์สําหรับการแข่งขันในสนามต่อไป
วันนี้ (19 มิถุนายน 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมนักกีฬาวอลเลย์บอลหญิงทีมชาติไทยที่ยังคงทําผลงานได้น่าประทับใจ ในสัปดาห์สองของการแข่งขันวอลเลย์บอลหญิงเนชั่นส์ลีก 2022 หรือ VNL 2022 (FIVB Volleyball Women's Nations League 2022) ที่เมืองเกซอน ซิตี้ ประเทศฟิลิปปินส์ ระหว่างวันที่ 14-19 มิถุนายน ที่ผ่านมา
โฆษกประจําสํานักนายกรัฐมนตรี กล่าวว่า วอลเลย์บอลหญิงทีมชาติไทยซึ่งปัจจุบันอยู่อันดับที่ 14 ของโลก สามารถทําผลงานได้ดีเยี่ยมหลังในการแข่งขันวอลเลย์บอลหญิงเนชั่นส์ลีก 2022 ซึ่งในสัปดาห์แรกเอาชนะบัลแกเรีย เซอร์เบีย และจีน และการแข่งขันในสัปดาห์ที่สอง ผลงานของทีมชาติไทยยังคงอยู่ในระดับที่น่าประทับใจ โดยสามารถเอาชนะแคนาดา 3 เซตรวด และแพ้โปแลนด์ 3-2 เซต แพ้ญี่ปุ่น 3-0 เซต และแพ้สหรัฐฯ 3-1 เซต ทําให้ตอนนี้ทีมไทยแข่ง 8 นัด ชนะ 4 แพ้ 4 มี 12 แต้ม อยู่อันดับ 8 ของตารางคะแนน
“นายกรัฐมนตรียังคงติดตามและชื่นชมนักกีฬาวอลเลย์บอลหญิงทีมชาติไทยที่ยังคงทําผลงานได้น่าประทับใจ พร้อมฝากกําลังใจให้นักกีฬาและเจ้าหน้าที่ในทีมทุกคนในการทําผลงานในการแข่งขันต่อไปในสัปดาห์ที่สาม ณ กรุงโซเฟีย ประเทศบัลแกเรีย ระหว่างวันที่ 29 มิถุนายน – 3 กรกฎาคม 2565 โดยทีมชาติไทยจะพบกับเกาหลีใต้ โดมินิกัน บราซิล และอิตาลี ซึ่งหากวอลเลย์บอลหญิงทีมชาติไทยยังสามารถทําผลงานที่ดีเยี่ยมต่อไป จะทําให้ไทยยังคงมีลุ้นในการผ่านเข้าไปเล่นรอบ 8 ทีมสุดท้ายที่ประเทศตุรเคีย นอกจากนี้ นายกรัฐมนตรียังขอให้คนไทยทุกคนร่วมส่งแรงเชียร์นักกีฬาวอลเลย์บอลหญิงทีมชาติไทย รวมทั้งกีฬาทุกประเภทที่คนไทยร่วมเข้าการแข่งขัน เพื่อเป็นกําลังใจให้นักกีฬาของไทยนําชื่อเสียงและความสุขกลับมาให้คนไทยทุกคน” นายธนกรฯ กล่าว
รัฐบาลไทย-ข่าวทำเนียบรัฐบาล-นายกฯ เตรียมร่วมการประชุม "ผู้นำด้านน้ำแห่งภูมิภาคเอเชีย - แปซิฟิก" ขับเคลื่อนปฏิญญาคุมาโมโตะ 23 - 24 เม.ย. 65
วันศุกร์ที่ 22 เมษายน 2565
นายกฯ เตรียมร่วมการประชุม "ผู้นําด้านน้ําแห่งภูมิภาคเอเชีย - แปซิฟิก" ขับเคลื่อนปฏิญญาคุมาโมโตะ 23 - 24 เม.ย. 65
.....
พลเอก ประยุทธ์ จันทรโอชา นายกรัฐมนตรี ได้ตอบรับเข้าร่วมการประชุมระดับผู้นําด้านน้ําแห่งภูมิภาคเอเชีย - แปซิฟิก ครั้งที่ 4 ภายใต้หัวข้อ “Water for Sustainable Development - Best Practices and the Next Generation” ตามคําเชิญของนายคิชิดะ ฟูมิโอะ นายกรัฐมนตรีญี่ปุ่น ระหว่างวันที่ 23 - 24 เม.ย. 65 ณ เมืองคุมาโมโตะ ประเทศญี่ปุ่น ผ่านระบบวีดิทัศน์แบบถ่ายทอดสด
.
ทั้งนี้ ที่ประชุม ครม. (19 เม.ย. 65) ได้เห็นชอบร่างปฏิญญาคุมาโมโตะ (Kumamoto Declaration) สําหรับการประชุมระดับผู้นําด้านน้ําแห่งภูมิภาคเอเชีย - แปซิฟิก ครั้งที่ 4 ตามที่สํานักงานทรัพยากรน้ําแห่งชาติเสนอแล้ว ซึ่งสาระสําคัญของร่างปฏิญญาประกอบด้วย 4 ประเด็นที่เกี่ยวกับ "การจัดการน้ํา"
.
โดยผลลัพธ์ที่ได้จากการประชุมครั้งนี้ จะนําไปหารือต่อในเวที "ด้านน้ํา" ระดับโลกอีกหลายเวที เช่น การประชุมทบทวนการดําเนินการด้านน้ําในห้วงครึ่งแรกของทศวรรษฯ (Midterm Review of the Water Action Decade) ของสหประชาชาติ ซึ่งจะจัดขึ้นในเดือน มี.ค. 2566 เป็นต้น
.
อ่านเพิ่มเติม คลิกhttps://www.thaigov.go.th/news/contents/details/53713
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ครม. เห็นชอบ “โครงการเราเที่ยวด้วยกัน เฟส 4 ขยายจำนวนสิทธิ 1.5 ล้านสิทธิ สิ้นสุดตุลาคม 2565
วันอังคารที่ 21 มิถุนายน 2565
ครม. เห็นชอบ “โครงการเราเที่ยวด้วยกัน เฟส 4 ขยายจํานวนสิทธิ  1.5 ล้านสิทธิ  สิ้นสุดตุลาคม 2565
ครม. เห็นชอบ “โครงการเราเที่ยวด้วยกัน เฟส 4 ขยายจํานวนสิทธิ  1.5 ล้านสิทธิ  สิ้นสุดตุลาคม 2565
วันที่ 21 มิถุนายน 2565 นายธนกร วังบุญคงชนะ โฆษกประจําสํานักนายกรัฐมนตรี แถลงมติคณะมนตรี อนุมัติให้การท่องเที่ยวแห่งประเทศไทย (ททท.) เปลี่ยนแปลงรายละเอียดสารสะคัญของโครงการเราเที่นวด้วยกัน เฟส 4 ขยายจํานวนสิทธิเพิ่มอี 1.5 ล้านสิทธิ รวมเป็น 3.5 ล้านสิทธิ และขยายระยะเวลาสิ้นสุดการดําเนินโครงการ ฯ จากเดิม เดือนพฤษภาคม เป็น เดือนตุลาคม 65 โดยกําชับให้การท่องเที่ยวแห่งประเทศไทยดําเนินการเป็นไปอย่างโปร่งใสและตรวจสอบได้ รวมทั้งเร่งประชาสัมพันธ์ให้ประชาชนได้รับทราบ และเน้นการประชาสัมพันธ์การท่องเที่ยวในกลุ่มจังหวัดท่องเที่ยวเมืองรองให้มากขึ้น เพื่อช่วยกระตุ้นและสร้างรายได้จากการท่องเที่ยวภายในประเทศด้วย
ตามที่คณะรัฐมนตรีมีมติเมื่อ 24 มกราคม 2565 อนุมัติโครงการเราเที่ยวด้วยกัน กรอบวงเงิน 9,000 ล้านบาท ข้อมูล ททท. ณ วันที่ 30 พฤษภาคม 65 มียอดการใช้จ่ายผ่านโครงการรวม 9,346.60 ล้านบาท โดยเป็นส่วนที่รัฐสนับสนุนประมาณ 3,496.03 ล้านบาท และประชาชนใช้จ่ายรวมประมาณ 5,850.05 ล้านบาท ทําให้กรอบวงเงินโครงการฯ ยังคงเหลือ ประมาณ 5,500 ล้านบาท ซึ่งจากการประมาณการมูลค่าการใช้สิทธิของประชาชนทั้งในส่วนของโรงแรมที่พัก คูปอง และบัตรโดยสารเครื่องบินจากการขยายสิทธิ 1.5 ล้านสิทธิ คาดว่าจะมีค่าใช้จ่ายในส่วนที่รัฐสนับสนุนรวม 5,105 ล้านบาท ซึ่งยังต่ํากว่ากรอบวงเงินคงเหลือของโครงการฯ
ทั้งนี้ รายละเอียดของโครงการตามเดิม เช่น ส่วนลดค่าโรงแรมที่พัก 40% ของราคาห้องพัก/ห้อง/คืน แต่ไม่เกิน 3,000 บาท/ห้อง/คืน จํากัดสิทธิคนละไม่เกิน 10 ห้อง หรือ 10 คืน รวมตลอดโครงการ ส่วนลดค่าอาหารและค่าเข้าสถานที่ท่องเที่ยว สูงสุด 600 บาท/ห้อง/คืน โดยประชาชนจะชําระ 60% และรัฐบาลช่วยจ่าย 40% ผ่านการตัดเงินจากคูปอง เป็นต้น
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ พอใจ มหกรรมไกล่เกลี่ยหนี้สิน 30 ครั้ง ไกล่เกลี่ยสำเร็จ 4,973 ราย ทุนทรัพย์กว่า 2.58 พันล้านบาท คิดเป็นร้อยละ 97.38 ของผู้เข้าร่วมไกล่เกลี่ย
วันอังคารที่ 21 มิถุนายน 2565
โฆษกรัฐบาลเผย นายกฯ พอใจ มหกรรมไกล่เกลี่ยหนี้สิน 30 ครั้ง ไกล่เกลี่ยสําเร็จ 4,973  ราย ทุนทรัพย์กว่า 2.58 พันล้านบาท คิดเป็นร้อยละ 97.38  ของผู้เข้าร่วมไกล่เกลี่ย
โฆษกรัฐบาลเผย นายกฯ พอใจ มหกรรมไกล่เกลี่ยหนี้สิน 30 ครั้ง ไกล่เกลี่ยสําเร็จ 4,973  ราย ทุนทรัพย์กว่า 2.58 พันล้านบาท คิดเป็นร้อยละ 97.38  ของผู้เข้าร่วมไกล่เกลี่ย “สมศักดิ์”เดินหน้าช่วยชาวบ้านทั่วประเทศ
วันนี้ (21 มิถุนายน 2565)นายธนกร วังบุญคงชนะ โฆษกประจําสํานักนายกรัฐมนตรี เปิดเผยความคืบหน้าการแก้ไขปัญหาหนี้สินภาคครัวเรือน ตามนโยบายของพล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมว่า ที่ผ่านมากระทรวงยุติธรรมภายใต้การนําของนายสมศักดิ์ เทพสุทิน รัฐมนตรีว่าการกระทรวงยุติธรรมได้ดําเนินการ “มหกรรมไกล่เกลี่ยหนี้สิน หนี้ครัวเรือน” ผ่านมาแล้ว จํานวน 30 ครั้ง ไกล่เกลี่ยสําเร็จ 4,973 ราย ทุนทรัพย์กว่า 2.58 พันล้านบาท คิดเป็นร้อยละ 97.38 ของผู้เข้าร่วมไกล่เกลี่ย โดยครั้งหลังสุดได้จัดขึ้นเมื่อวันที่ วันที่ 20 มิถุนายน 2565 ณ หอประชุมพญางําเมือง มหาวิทยาลัยพะเยา จังหวัดพะเยา และจังหวัดเชียงราย ณ หอประชุมใหญ่ มหาวิทยาลัยราชภัฎเชียงราย วันที่ 22 มิถุนายน 2565 ณ อาคารสวนนน้ําเฉลิมพระเกียรติ (บึงพระชนก) จังหวัดอุทัยธานี วันที่ 23 มิถุนายน 2565 ณ โรงแรมเทวราช จังหวัดน่าน ณ ศูนย์การค้าเซ็นทรัลอยุธยา จังหวัดพระนครศรีอยุธยา และจังหวัดแม่ฮองสอน ณ สหกรณ์ออมทรัพย์ครู จังหวัดแม่ฮองสอน วันที่ 24 มิถุนายน 2565 ณ แฮปปี้พลาซ่า คอนเวนชันฮอลล์ ชั้น 3 อําเภอเมืองพิจิตร จังหวัดพิจิตร และจังหวัดนครสวรรค์ ณ มหาวิทยาลัยเจ้าพระยา อําเภอเมืองนครสวรรค์ วันที่ 27 มิถุนายน 2565 ณ มหาวิทยาลัยราชภัฎกําแพงเพชร อาคารทีปังกรรัศมีโชติ จังหวัดกําแพงเพชร
“เชิญชวนประชาชนที่มีคดีพิพาทก่อนฟ้อง และหลังศาลมีคําพิพากษา ร่วมงานมหกรรมไกล่เกลี่ยหนี้สินครัวเรือน และยุติธรรมพบประชาชน (4 ภาค) ประจําปีงบประมาณ 2565 ภายใต้บูรณาการความร่วมมือระหว่างกรมบังคับคดี และกรมคุ้มครองสิทธิและเสรีภาพ ซึ่งจะเป็นการตอบโจทย์การแก้ไขหนี้สิน หนี้ กยศ. หนี้บัตรเครดิต และสินเชื่อส่วนบุคคล สินเชื่อรถยนต์ รวมถึงร่วมกันหาทางออก ฝ่าวิกฤติ สร้างโอกาส ก้าวไปด้วยกัน ในระหว่างเดือนมีนาคม - สิงหาคม 2565 ตั้งแต่เวลา 09.00 - 16.30 น. ณ สถานที่จัดงาน สําหรับผู้สนใจสอบถามรายละเอียดเพิ่มเติมได้ที่ กรมบังคับคดี 02 881 4999 หรือสายด่วนกรมบังคับคดี 1111 กด 79 หรือ ศูนย์ไกล่เกลี่ยข้อพิพาท 02 881 4840 และ กรมคุ้มครองสิทธิและเสรีภาพ 0 2141 2768-73” นายธนกรฯ กล่าว
รัฐบาลไทย-ข่าวทำเนียบรัฐบาล-กองทุนหมู่บ้านและชุมชนเมือง พักชำระหนี้เงินต้น ให้สมาชิกที่เดือดร้อนจากโควิด-19
วันจันทร์ที่ 8 พฤศจิกายน 2564
กองทุนหมู่บ้านและชุมชนเมือง พักชําระหนี้เงินต้น ให้สมาชิกที่เดือดร้อนจากโควิด-19
....
คกก.กองทุนหมู่บ้านและชุมชนเมืองแห่งชาติ มีมติให้ กองทุนหมู่บ้านและชุมชนเมือง พักชําระหนี้เงินต้นแก่สมาชิกที่เดือดร้อนจากสถานการณ์โควิด-19 และสมัครใจเข้าร่วมโครงการเป็นเวลาไม่เกิน 1 ปี ซึ่งคณะกรรมการอาจพิจารณาจากประวัติการชําระหนี้ การประกอบอาชีพ รายได้ของครอบครัว และความสามารถในการชําระหนี้ของสมาชิกเป็นรายๆไป และเมื่อเข้าร่วมโครงการแล้ว สมาชิกต้องจัดทําแผนการออมเงินและแผนในการฟื้นฟูศักยภาพการประกอบอาชีพเสริมด้วย
.
ปัจจุบัน กองทุนหมู่บ้านและชุมชนเมือง มี 79,610 แห่งทั่วประเทศ สมาชิกรวมราว 14 ล้านคน เป็นแหล่งเงินทุนหมุนเวียนสําหรับการลงทุน พัฒนาอาชีพ สร้างงาน สร้างรายได้ ตลอดจนบรรเทาเหตุฉุกเฉินและจําเป็นเร่งด่วนให้แก่สมาชิกลดความเสี่ยงในการพึ่งพาเงินกู้นอกระบบ
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-สถาบันพระบรมราชชนกติวเข้มพยาบาลดูแลผู้ป่วยวิกฤตโควิด 19
วันจันทร์ที่ 16 สิงหาคม 2564
สถาบันพระบรมราชชนกติวเข้มพยาบาลดูแลผู้ป่วยวิกฤตโควิด 19
สถาบันพระบรมราชชนก เปิดอบรมพยาบาลหลักสูตรการพยาบาลผู้ป่วยวิกฤตระยะสั้น เสริมความรู้ภาคทฤษฎีและทักษะภาคปฏิบัติ ใช้เวลา 1 เดือนจะมีพยาบาล 1,165 คน พร้อมให้การดูแลผู้ป่วยโควิด 19ที่มีอาการหนักทั่วประเทศ
วันนี้ (16 สิงหาคม 2564) ที่สํานักงานปลัดกระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานเปิดการอบรมหลักสูตรการอบรมระยะสั้นทางการพยาบาล : การพยาบาลผู้ป่วยวิกฤต (หลักสูตร 1 เดือน ) ผ่านระบบวิดีโอทางไกล กับวิทยาลัยในสังกัดสถาบันพระบรมราชชนก 27 แห่งทั่วประเทศ โดยมี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข นายแพทย์เกียรติภูมิ วงศ์รจิต ปลัดกระทรวงสาธารณสุข ศาสตราจารย์พิเศษ ดร.นพ.วิชัย เทียนถาวร อธิการบดีสถาบันพระบรมราชชนก ผู้ตรวจราชการเขตสุขภาพทั่วประเทศ ร่วมพิธีเปิดการอบรม
นายอนุทิน กล่าวว่า สถานการณ์การแพร่ระบาดของโรคโควิด 19 ในขณะนี้ทําให้สถานบริการต้องเพิ่มจํานวนเตียงเพื่อรองรับผู้ป่วยโควิดที่เพิ่มจํานวนมากขึ้น โดยเฉพาะผู้ป่วยอาการหนัก ต้องเพิ่มจํานวนบุคลากรพยาบาลที่เป็นกําลังสําคัญดูแลผู้ป่วยวิกฤติ จึงได้ให้สถาบันพระบรมราชชนก จัดอบรมหลักสูตรการพยาบาลผู้ป่วยวิกฤตระยะสั้น เพื่อพัฒนาศักยภาพบุคลากรทางการพยาบาลให้มีทักษะในการดูแลผู้ป่วยวิกฤตอย่างมีประสิทธิภาพ ให้ผู้ป่วยและญาติได้มั่นใจว่าจะได้รับการดูแลอย่างดีที่สุด
“อีก 1 เดือนนับจากนี้ พยาบาลที่จบการอบรม จะเป็นกําลังสําคัญที่จะช่วยดูแลผู้ป่วยโควิด 19 ที่อยู่ในระยะวิกฤตให้มีความปลอดภัย เกิดความสูญเสียน้อยที่สุด ซึ่งกระทรวงสาธารณสุข ขอให้ความมั่นใจว่าพยาบาลกลุ่มนี้ทุกคนจะต้องได้รับการฉีดวัคซีนเข็มที่ 3 ก่อนที่จะออกไปปฏิบัติหน้าที่ เพื่อความปลอดภัย”นายอนุทินกล่าว
ด้าน ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข กล่าวว่า สถาบันพระบรมราชชนกได้สนับสนุนนโยบายกระทรวงสาธารณสุข ในการจัดหลักสูตรอบรมระยะสั้นเพื่อให้พยาบาลได้พัฒนาความรู้และทักษะที่จําเป็นในการดูแลผู้ป่วยวิกฤต คู่ขนานไปกับการฉีดวัคซีนให้ประชาชนกลุ่ม 608 คือ ผู้สูงอายุที่มีอายุ 60 ปีขึ้นไป, กลุ่ม 7 โรคเรื้อรัง และหญิงตั้งครรภ์ ซึ่งมีความเสี่ยงที่จะอาการหนักหรือเสียชีวิต หากเกิดการติดเชื้อโควิด
ทั้งนี้การจัดอบรมระยะสั้นทางการพยาบาล “หลักสูตรการพยาบาลผู้ป่วยวิกฤต” (หลักสูตร 1 เดือน)โดยคณะพยาบาลศาสตร์ สถาบันพระบรมราชชนก เป็นการจัดอบรมทั้ง ภาคทฤษฎีแบบออนไลน์ และภาคปฏิบัติในโรงพยาบาลทั่วประเทศ ระหว่างวันที่ 16 สิงหาคม – 17 กันยายน 2564 กลุ่มเป้าหมาย คือ พยาบาลผู้ปฏิบัติการดูแลผู้ป่วยภาวะวิกฤตในหอผู้ป่วยสามัญ (Cohort ward) หอผู้ป่วยแยกโรคและไอซียู ที่คัดเลือกจากสถานบริการสังกัดต่างๆ เช่น กระทรวงสาธารณสุข กระทรวงกลาโหม กรุงเทพมหานคร สภากาชาด เป็นต้นรวม 1,165 คน โดยมีผู้เชี่ยวชาญจากสถาบันอุดมศึกษาด้านการแพทย์และสาธารณสุข โรงพยาบาลศูนย์ โรงพยาบาลทั่วไป เป็นวิทยากรให้ความรู้
*********************************** 16 สิงหาคม 2564
รัฐบาลไทย-ข่าวทำเนียบรัฐบาล-ชัยวุฒิ” รับลูก “บิ๊กป้อม” สั่งปราบเว็บพนันออนไลน์ หวั่นกระทบเยาวชน โวปีที่ผ่านมาปิดไปแล้วเกือบ 2000เว็บ แนะแก๊งคอลเซนเตอร์กลับใจ ย้ำ ตร.ไทย-กัมพูชา ปราบจริง ไม่มีรอด
วันอาทิตย์ที่ 31 กรกฎาคม 2565
ชัยวุฒิ” รับลูก “บิ๊กป้อม” สั่งปราบเว็บพนันออนไลน์ หวั่นกระทบเยาวชน โวปีที่ผ่านมาปิดไปแล้วเกือบ 2000เว็บ แนะแก๊งคอลเซนเตอร์กลับใจ ย้ํา ตร.ไทย-กัมพูชา ปราบจริง ไม่มีรอด
ชัยวุฒิ” รับลูก “บิ๊กป้อม” สั่งปราบเว็บพนันออนไลน์ หวั่นกระทบเยาวชน โวปีที่ผ่านมาปิดไปแล้วเกือบ 2000เว็บ แนะแก๊งคอลเซนเตอร์กลับใจ ย้ํา ตร.ไทย-กัมพูชา ปราบจริง ไม่มีรอด
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม กล่าวภายหลังที่พลเอกประวิตรวงษ์สุวรรณรองนายกรัฐมนตรีมีข้อสั่งการให้กระทรวงดิจิทัลเพื่อเศรษฐกิจและสังคมหรือดีอีเอส ประสานหน่วยงานที่เกี่ยวข้องให้เร่งปราบปรามและปิดกั้นเว็บไซต์พนันออนไลน์ที่กําลังแพร่ระบาดเพื่อป้องกันผลกระทบที่จะเกิดขึ้นกับเยาวชนและประชาชนในสังคมว่าได้รับทราบข้อสั่งการและข้อห่วงใยของรองนายกรัฐมนตรีแล้ว หลังจากจากนี้จะมีการยกระดับการดําเนินงานร่วมกับหน่วยต่างๆให้มายิ่งขึ้นจากเดิมที่ผ่านมากระทรวงดีอีเอสได้มีการตั้งคณะทํางานร่วมกับสํานักงานตํารวจแห่งชาติในการรวบรวมพยานหลักฐานเว็บไซต์พนันออนไลน์ต่างๆมีการปิดกั้นและดําเนินคดีตามพ.ร.บ.คอมพิวเตอร์ โดยปีที่ผ่านมาได้ปิดกั้นไปได้มากถึงเกือบ2000 URL.และในปีนี้จะเร่งปิดกั้นให้ได้มากกว่าเดิมเบื้องต้นได้มอบนโยบายให้มีการเจาะลึกข้อมูลว่าเว็บพนันออนไลน์อันไหนที่กําลังมีคนให้ความสนใจเข้าไปใช้บริการจํานวนมากให้เร่งปิดกั้นโดยเร็วที่สุดเป็นลําดับแรก เพราะหากปล่อยไว้จะสร้างความเสียหายให้กับพี่น้องประชาชนได้มาก
นอกจากนี้กระทรวงดีอีเอสและหน่วยงานที่เกี่ยวข้องยังคงเดินหน้าปราบปรามแก๊งคอลเซนเตอร์ตามนโยบายของรองนายกรัฐมนตรีอย่างต่อเนื่องโดยล่าสุดทางตํารวจไซเบอร์ของไทยนําโดยพล.ต.อ.ดํารงศักดิ์กิตติประภัสร์รองผบ.ตร.และผอ.ศปอส.ตร. (PCT)ได้เข้าไปสืบสวนสอบสวนร่วมกับทางการกัมพูชาและจับกุมคนร้ายที่ประเทศกัมพูชาได้จํานวนมากพร้อมกับมีการส่งตัวคนไทยที่เกี่ยวข้องร่วม94คนกลับมาดําเนินคดีในประเทศไทยด้วย “ต้องขอบคุณรัฐบาลกัมพูชาที่ได้มีความร่วมมือกับรัฐบาลไทยในการประสานข้อมูลทํางานร่วมกันในการทลายแก๊งคอลเซนเตอร์อย่างต่อเนื่อง เชื่อว่าหลังจากนี้แก๊งคอลเซนเตอร์จะลดลงอย่างแน่นอน”นายชัยวุฒิกล่าว
นายชัยวุฒิยังเตือนไปยังคนไทยทุกคนที่พยายามลักลอบข้ามไปทํางานกับแก๊งคอลเซนเตอร์ที่กัมพูชาว่าขอให้กลับใจเพราะตอนนี้ไทยและกัมพูชามีความร่วมมือกันปราบปรามหากยังฝ่าฝืนที่จะไปทํางานลักษณะนี้ก็จะถูกจับกุมดําเนินคดีและต้องกลับมารับโทษที่ประเทศไทยเช่นเดียวกับคนไทยที่ยังรับจ้างเปิดบัญชีม้าที่ไม่มีทางหนีรอดแน่นอน พร้อมเตือนไปยังพี่น้องประชาชน กรณีแก๊งคอลเซนเตอร์ยังคงอ้างไปรษณีย์ไทยและบริษัทส่งสินค้าต่างๆเพื่อหลอกลวงประชาชนให้โอนเงินต่างๆ ย้ําว่าไปรษณีย์ไม่มีการโทรหาประชาชนหากมีการติดต่อจริงก็จะติดต่อโดยเอกสารดังนั้นอย่าไปหลงเชื่อเด็ดขาด
****************
รัฐบาลไทย-ข่าวทำเนียบรัฐบาล-ดีอีเอส หารือการกำหนดท่าทีของไทยในการขอเสียง/แลกเสียงสนับสนุนการเลือกตั้งในตำแหน่งต่างๆ ในเวทีการประชุมใหญ่สหภาพสากลไปรษณีย์ สมัยที่ 27
วันอังคารที่ 6 กรกฎาคม 2564
ดีอีเอส หารือการกําหนดท่าทีของไทยในการขอเสียง/แลกเสียงสนับสนุนการเลือกตั้งในตําแหน่งต่างๆ ในเวทีการประชุมใหญ่สหภาพสากลไปรษณีย์ สมัยที่ 27
ดีอีเอส หารือการกําหนดท่าทีของไทยในการขอเสียง/แลกเสียงสนับสนุนการเลือกตั้งในตําแหน่งต่างๆ ในเวทีการประชุมใหญ่สหภาพสากลไปรษณีย์ สมัยที่ 27
เมื่อวันที่6กรกฎาคม2564นางปิยนุชวุฒิสอนผู้ตรวจราชการกระทรวงดิจิทัลเพื่อเศรษฐกิจและสังคมเป็นประธานการประชุมคณะกรรมการเตรียมการการประชุมใหญ่สหภาพสากลไปรษณีย์สมัยที่27ครั้งที่1/2564ผ่านระบบการประชุมทางไกลณห้องประชุม801ชั้น8สํานักงานปลัดกระทรวงดิจิทัลเพื่อเศรษฐกิจและสังคมโดยที่ประชุมได้พิจารณาวาระสําคัญอาทิการกําหนดท่าทีของไทยในการขอเสียง/แลกเสียงสนับสนุนการเลือกตั้งตําแหน่งต่างสมาชิกสภาบริหาร(CA)และสมาชิกสภาปฏิบัติการไปรษณีย์(POC)และหารือการพิจารณาแต่งตั้งผู้แทนเข้าร่วมการประชุมใหญ่สหภาพสากลไปรษณีย์สมัยที่27รวมทั้งการหาเสียงเลือกตั้งทั้งสองสภาดังกล่าวในระหว่างการประชุมเต็มคณะของสภาบริหารของสหภาพสากลไปรษณีย์แห่งเอเซียแปซิฟิก(APPU)เป็นต้น
**********
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมสอบสวนคดีพิเศษ นิติวิทยาศาสตร์ กระทรวงยุติธรรม บูรณาการแก้ปัญหาคนไร้รัฐไร้สัญชาติตามนโยบาย “ยุติธรรมสร้างสุข”
วันจันทร์ที่ 21 มีนาคม 2565
กระทรวงยุติธรรม โดยกรมสอบสวนคดีพิเศษ นิติวิทยาศาสตร์ กระทรวงยุติธรรม บูรณาการแก้ปัญหาคนไร้รัฐไร้สัญชาติตามนโยบาย “ยุติธรรมสร้างสุข”
กระทรวงยุติธรรม โดยกรมสอบสวนคดีพิเศษ นิติวิทยาศาสตร์ กระทรวงยุติธรรม บูรณาการแก้ปัญหาคนไร้รัฐไร้สัญชาติตามนโยบาย “ยุติธรรมสร้างสุข”
จากนโยบาย “ยุติธรรมสร้างสุข” ของนายสมศักดิ์ เทพสุทิน รัฐมนตรีว่าการกระทรวงยุติธรรม ที่ต้องการอํานวยความยุติธรรม สร้างโอกาสให้ประชาชนที่เป็นคนไร้รัฐ ไร้สัญชาติ (กลุ่มตกสํารวจ) ที่ส่วนใหญ่เป็นชนกลุ่มน้อย ฐานะยากจน อยู่ห่างไกลตามแนวชายแดน และขาดพยานหลักฐานสําคัญในการพิจารณาให้สัญชาติ โดยพบว่ากลุ่มบุคคลตกสํารวจดังกล่าวได้ขอขึ้นทะเบียนไว้กับรัฐบาลไทยจํานวนทั้งสิ้น 479,943 คน และเพื่อให้ทุกคนสามารถเข้าถึงกระบวนการพิสูจน์สัญชาติ ที่คํานึงถึงหลักสิทธิมนุษยชน จึงได้สั่งการให้กรมสอบสวนคดีพิเศษ และสถาบันนิติวิทยาศาสตร์ ดําเนินโครงการอํานวยความเป็นธรรมด้านความมั่นคง ให้บูรณาการร่วมกับหน่วยงานที่เกี่ยวข้อง องค์กรภาคประชาสังคม ดําเนินการค้นหาและนําคนไร้รัฐ ไร้สัญชาติ เข้าสู่กระบวนการพิสูจน์สัญชาติ โดยกําหนดให้สร้างกระบวนการกลั่นกรองก่อนการพิจารณา และมีนวัตกรรมการนําฐานข้อมูลทะเบียนราษฎรมาเชื่อมโยงทําแผนผังครอบครัวเพื่อลดความผิดพลาดในการพิจารณาสัญชาติก่อนเข้าสู่ขั้นตอนการตรวจพิสูจน์ DNA
ล่าสุด วันนี้ (วันจันทร์ที่ 21 มีนาคม 2565) นายไตรยฤทธิ์ เตมหิวงศ์ อธิบดีกรมสอบสวนคดีพิเศษ พร้อมด้วย ผู้ช่วยศาสตราจารย์วรวีร์ ไชยวุฒิ รองผู้อํานวยการสถาบันนิติวิทยาศาสตร์ และ พันตํารวจโท พงศ์อินทร์ อินทรขาว ที่ปรึกษาโครงการอํานวยความเป็นธรรมด้านความมั่นคง ร่วมกับยุติธรรมจังหวัด และหน่วยงานที่เกี่ยวข้อง ลงพื้นที่ อําเภออมก๋อย จังหวัดเชียงใหม่ เพื่อตรวจเยี่ยมและร่วมตรวจพิสูจน์สัญชาติของผู้ขอมีสัญชาติไทยและบุคคลอ้างอิงจํานวน 224 ราย และในวันอังคารที่ 22 มีนาคม 2565 ลงพื้นที่จังหวัดแม่ฮ่องสอน ในอําเภอสบเมย และอําเภอแม่สะเรียง เพื่อมอบบัตรประจําตัวประชาชน ให้แก่บุคคล ที่ผ่านกระบวนการพิจารณาสัญชาติ อีกจํานวน 21 ราย ซึ่งการดําเนินการในครั้งนี้ได้รับการสนับสนุน เป็นอย่างดีจากองค์กรภาคประชาสังคมหลายแห่ง อาทิ องค์กรแพลน อินเตอร์เนชั่นแนล ประเทศไทย มูลนิธิเครือข่ายสถานะบุคคล และเครือข่ายสตรีชนเผ่าแห่งประเทศไทย เป็นต้น โดยหลังจากนี้ กรมสอบสวนคดีพิเศษ และสถาบันนิติวิทยาศาสตร์ จะดําเนินการค้นหา และตรวจสอบคนไร้รัฐไร้สัญชาติที่ตกสํารวจมาคัดกรอง เพื่อนําเข้าสู่กระบวนการพิสูจน์สัญชาติให้ครบถ้วนที่สุด ต่อไป
รัฐบาลไทย-ข่าวทำเนียบรัฐบาล-DAD มาแรงต่อเนื่อง ได้คะแนนสูงสุด การประเมินผลการดำเนินงานรัฐวิสาหกิจปี 2564 สาขาสาธารณูปการ
วันพฤหัสบดีที่ 2 มิถุนายน 2565
DAD มาแรงต่อเนื่อง ได้คะแนนสูงสุด การประเมินผลการดําเนินงานรัฐวิสาหกิจปี 2564 สาขาสาธารณูปการ
DAD ผู้บริหารศูนย์ราชการเฉลิมพระเกียรติ ๘๐ พรรษา ๕ ธันวาคม ๒๕๕๐ คว้าคะแนนสูงสุดอันดับ 1 จากการประเมินผลการดําเนินงานรัฐวิสาหกิจปี 2564 สาขาสาธารณูปการ ด้วยคะแนนรวม 4.2800 สูงสุดต่อเนื่องเป็นปีที่ 2 ตามระบบการประเมินผลแบบใหม่
บริษัท ธนารักษ์พัฒนาสินทรัพย์ จํากัด หรือ DAD ผู้บริหารศูนย์ราชการเฉลิมพระเกียรติ ๘๐ พรรษา ๕ ธันวาคม ๒๕๕๐ คว้าคะแนนสูงสุดอันดับ 1 จากการประเมินผลการดําเนินงานรัฐวิสาหกิจปี 2564 สาขาสาธารณูปการ ด้วยคะแนนรวม 4.2800 สูงสุดต่อเนื่องเป็นปีที่ 2 ตามระบบการประเมินผลแบบใหม่ ตอกย้ําการเป็นผู้นําองค์กรพัฒนาอสังหาริมทรัพย์ภาครัฐ เพื่อพัฒนาและบริหารทรัพย์สินของรัฐให้เกิดมูลค่าเพิ่ม เพื่อการเติบโตอย่างยั่งยืน มีธรรมาภิบาล โปร่งใส ตรวจสอบได้
ดร.นาฬิกอติภัค แสงสนิท กรรมการผู้จัดการ บริษัท ธนารักษ์พัฒนาสินทรัพย์ จํากัด เปิดเผยว่า DAD ภูมิใจเป็นอย่างยิ่งที่ได้รับคะแนนผลประเมินผลการดําเนินงานรัฐวิสาหกิจ ประจําปี 2564 จากสํานักงานคณะกรรมการนโยบายรัฐวิสาหกิจ หรือ สคร. สูงที่สุดเป็นอันดับ 1 ในสาขาสาธารณูปการ ด้วยคะแนนรวม 4.2800 ซึ่งสูงสุดเป็นอันดับ 1 ต่อเนื่องเป็นปีที่ 2 จากระบบการประเมินผลแบบใหม่ พร้อมคว้าคะแนนเต็ม 5.0000 จากการดําเนินงานด้านที่ 1 การดําเนินงานตามยุทธศาสตร์
สคร. ได้กําหนดระบบการประเมินผลการดําเนินงานรัฐวิสาหกิจ ตามระบบประเมินผลใหม่ (State Enterprise Assessment Model : SE-AM) ตั้งแต่ปี 2563 โดย DAD จัดอยู่ในกลุ่มรัฐวิสาหกิจสาขาสาธารณูปการ โดยระบบประเมินผลการดําเนินงานรัฐวิสาหกิจในปัจจุบันจะกําหนดตัวแปรเพื่อวัดประสิทธิภาพการดําเนินงานของรัฐวิสาหกิจใน 3 ด้านหลัก ๆ ดังนี้ 1) การดําเนินงานตามนโยบายหรือยุทธศาสตร์ 2) ผลการดําเนินงานของรัฐวิสาหกิจ 3) การบริหารจัดการองค์กรทั้ง 8 ด้าน (Core Business Enablers)
ดร.นาฬิกอติภัค กล่าวต่อว่า “DAD มีความมุ่งมั่นในการพัฒนาและบริหารทรัพย์สินของรัฐให้เกิดมูลค่าเพิ่มเพื่อการเติบโตอย่างยั่งยืน ทั้งในเชิงเศรษฐกิจ สังคม และสิ่งแวดล้อม ด้วยหลักธรรมาภิบาลและความโปร่งใส เพื่อยกระดับคุณภาพชีวิตของประชาชนและผู้มีส่วนได้ส่วนเสียทุกฝ่ายอย่างเต็มความสามารถ สะท้อนได้จากผลการประเมินในช่วงหลายปีที่ผ่านมา DAD สามารถดําเนินงานตอบสนองยุทธศาสตร์ชาติและนโยบายต่าง ๆ ของภาครัฐ ดูแลช่วยเหลือและรับฟังปัญหาจากทุกฝ่าย เพื่อนํามาปรับปรุงคุณภาพการให้บริการ อีกทั้งศึกษาโครงการใหม่ที่จะเป็นประโยชน์กับประเทศและประชาชนทุกฝ่ายอยู่เสมอ”
รัฐบาลไทย-ข่าวทำเนียบรัฐบาล-ในหลวง-พระราชินี พระราชทานพระบรมราชวโรกาสให้ กระทรวงเกษตรและสหกรณ์ เข้าเฝ้าฯ ทูลเกล้าฯ ถวายหนังสือ 'เฉลิมราชพัสตรา' และผ้าไหม
วันศุกร์ที่ 5 พฤศจิกายน 2564
ในหลวง-พระราชินี พระราชทานพระบรมราชวโรกาสให้ กระทรวงเกษตรและสหกรณ์ เข้าเฝ้าฯ ทูลเกล้าฯ ถวายหนังสือ 'เฉลิมราชพัสตรา' และผ้าไหม
ในหลวง-พระราชินี พระราชทานพระบรมราชวโรกาสให้ กระทรวงเกษตรและสหกรณ์ เข้าเฝ้าฯ ทูลเกล้าฯ ถวายหนังสือ 'เฉลิมราชพัสตรา' และผ้าไหม
4 พฤศจิกายน 2564 เวลา 18.24 น. พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เสด็จออก ณ พระที่นั่งอัมพรสถาน พระราชวังดุสิต พระราชทานพระบรมราชวโรกาสให้ นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ นําคณะผู้จัดทําหนังสือ "เฉลิมราชพัสตรา" เข้าเฝ้าทูลละอองธุลีพระบาท น้อมเกล้าน้อมกระหม่อมถวายหนังสือ "เฉลิมราชพัสตรา" เพื่อพระราชทานตามพระราชอัธยาศัย และทูลเกล้าทูลกระหม่อมถวายผ้าไหม แด่สมเด็จพระนางเจ้า ฯ พระบรมราชินี
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ กล่าวว่า กระทรวงเกษตรและสหกรณ์สํานึกในพระมหากรุณาธิคุณของสมเด็จพระนางเจ้า ฯ พระบรมราชินี ที่ทรงน้อมนําพระราชปณิธานของพระบาทสมเด็จพระเจ้าอยู่หัว ในการ “สืบสาน รักษา ต่อยอด” พระราชกรณียกิจและพระราชดํารัสของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ด้านการส่งเสริมอาชีพหม่อนไหมแก่ราษฎร การส่งเสริมเอกลักษณ์และภูมิปัญญาผ้าไหม รวมถึงการส่งเสริมให้คนไทยสวมใส่ผ้าไหมในทุกโอกาส จึงได้จัดพิมพ์หนังสือ “เฉลิมราชพัสตรา” เพื่อเฉลิมพระเกียรติสมเด็จพระนางเจ้า ฯ พระบรมราชินี ในโอกาสทรงเจริญพระชนมพรรษา 43 พรรษา ในวันที่ 3 มิถุนายน 2564 ซึ่งรวบรวมพระราชกรณียกิจในการเสด็จพระราชดําเนินไปในโอกาสต่าง ๆ และทรงฉลองพระองค์ด้วยผ้าไหมที่มีความงดงาม โดดเด่น เป็นเอกลักษณ์ของผ้าไหมในแต่ละพื้นถิ่น ซึ่งเป็นการเผยแพร่ความงดงามของผ้าไหมไทยสู่สายตาชาวไทยและชาวโลก
กระทรวงเกษตรและสหกรณ์ จึงได้ขอพระราชทานพระบรมราชวโรกาส นําคณะผู้จัดทําหนังสือ“เฉลิมราชพัสตรา” ได้แก่ นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ นายทองเปลว กองจันทร์ ปลัดกระทรวงเกษตรและสหกรณ์ นายระพีภัทร์ จันทรศรีวงศ์ รองปลัดกระทรวงเกษตรและสหกรณ์ นายอภัย สุทธิสังข์ หัวหน้าผู้ตรวจราชการกระทรวงเกษตรและสหกรณ์ นายปราโมทย์ ยาใจ อธิบดีกรมหม่อนไหม พร้อมด้วยผู้บริหารและข้าราชการกรมหม่อนไหม เข้าเฝ้าทูลละอองธุลีพระบาท น้อมเกล้าน้อมกระหม่อมถวายหนังสือเฉลิมราชพัสตรา จํานวน 300 เล่ม เพื่อพระราชทานตามพระราชอัธยาศัย พร้อมทั้งทูลเกล้าทูลกระหม่อมถวายผ้าไหมแพรวาและผ้าไหมขิด แด่สมเด็จพระนางเจ้า ฯ พระบรมราชินี ในโอกาสนี้ด้วย
รัฐบาลไทย-ข่าวทำเนียบรัฐบาล-‘Antigen Test Kit’ ตรวจรวดเร็ว เชื่อถือได้ ผิดพลาดไม่เกิน 3%
วันเสาร์ที่ 24 กรกฎาคม 2564
‘Antigen Test Kit’ ตรวจรวดเร็ว เชื่อถือได้ ผิดพลาดไม่เกิน 3%
....
ภายหลังจากที่กระทรวงสาธารณสุข มีนโยบายให้นําชุดตรวจ Antigen Test Kit (ATK) มาตรวจคัดกรองผู้ป่วยสงสัยเพื่อตรวจหาเชื้อโควิด-19 ที่ให้ผลได้รวดเร็ว โดยในช่วง 2 สัปดาห์ที่ผ่านมา กระทรวงสาธารณสุข สปสช. และ กทม. ทดลองนําร่องตรวจในชุมชนและพื้นที่ต่าง ๆ กว่า 50,000 ราย พบผลบวกประมาณกว่า 10%
.
เมื่อเทียบกับการตรวจมาตรฐาน RT-PCR ก็พบว่ามีการตรวจผิดพลาดไปไม่เกิน 3% ทําให้ชุดตรวจ ATK ใช้ได้ผลดี จึงมีนโยบายขยายเพิ่มชุดตรวจให้ประชาชนกลุ่มเสี่ยงบางส่วนตรวจด้วยตัวเอง ซึ่งอยู่ในขั้นตอนจัดหาและกระจายชุดตรวจ พร้อมวางแนวทางกรณีตรวจพบติดเชื้อเข้ารับการรักษาในระบบดูแลตัวเองที่บ้าน (Home Isolation) หรือดูแลในชุมชน (Community Isolation) ให้สามารถติดตามอาการได้ หากอาการรุนแรงขึ้นให้นําเข้าระบบรักษาพยาบาลต่อไปได้
.
ปัจจุบันชุดตรวจ ATK ได้เริ่มนําร่องใช้ในคลินิกชุมชนอบอุ่น พื้นที่ กทม. กว่า 200 แห่ง และศูนย์บริการสาธารณสุข กทม. ทั้ง 69 แห่ง ซึ่งจะทยอยเพิ่มการตรวจให้มากขึ้น ขณะนี้อยู่ระหว่างการทําความเข้าใจกับ รพ.ชุมชน และ รพ.ส่งเสริมสุขภาพตําบล (รพ.สต.) ทั่วประเทศแล้ว เพื่อช่วยดูแลประชาชนผู้สัมผัสเสี่ยงสูงให้เข้าถึงการตรวจได้มากขึ้น
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ธอส. เปิดตัวแอปใหม่ GHB ALL BFRIEND เพื่อนที่พร้อมอยู่เคียงข้างลูกค้าที่ประสบปัญหาการผ่อนชำระ
วันพุธที่ 10 สิงหาคม 2565
ธอส. เปิดตัวแอปใหม่ GHB ALL BFRIEND เพื่อนที่พร้อมอยู่เคียงข้างลูกค้าที่ประสบปัญหาการผ่อนชําระ
ธอส. เปิดตัวแอปใหม่ GHB ALL BFRIEND เพิ่มความสะดวกให้กับลูกค้าสินเชื่อที่อยู่อาศัย ที่ได้รับผลกระทบด้านรายได้และประสบปัญหาในการผ่อนชําระ สามารถเข้าถึงมาตรการความช่วยเหลือด้านการประนอมหนี้ของธนาคารได้อย่างสะดวก รวดเร็ว ทุกที่ ทุกเวลา
ธนาคารอาคารสงเคราะห์ เพิ่มความสะดวกให้กับลูกค้าสินเชื่อที่อยู่อาศัย ที่ได้รับผลกระทบด้านรายได้และประสบปัญหาในการผ่อนชําระ สามารถเข้าถึงมาตรการความช่วยเหลือด้านการประนอมหนี้ของธนาคารได้อย่างสะดวก รวดเร็ว ทุกที่ ทุกเวลา สอดคล้องกับไลฟ์สไตล์ทางการเงินยุคปัจจุบัน
บนโลกออนไลน์ เปิดตัวแอปใหม่ GHB ALL BFRIEND ที่พร้อมเป็นเพื่อนที่ใส่ใจและอยู่เคียงข้างลูกค้าของ ธอส. ด้วย 3 ฟังก์ชั่นหลัก 1.ตรวจสอบข้อมูลบัญชีเงินกู้ 2.ยื่นคําร้องประนอมหนี้ และ 3.ยื่นคําร้องฝากขายทรัพย์ พร้อมเปิดให้ลูกค้าดาวน์โหลด และเริ่มใช้งานตั้งแต่วันที่ 15 สิงหาคม 2565 เป็นต้นไป
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า เพื่อเป็นการเพิ่มความสะดวกให้ลูกค้าของ ธอส. ที่ได้รับผลกระทบด้านรายได้และประสบปัญหาในการผ่อนชําระ สามารถเข้าถึงมาตรการความช่วยเหลือด้านการประนอมหนี้ของธนาคารได้อย่างสะดวก รวดเร็ว ผ่านระบบออนไลน์สอดคล้องกับไลฟ์สไตล์ของประชาชนในยุคปัจจุบัน โดยไม่จําเป็นต้องเดินทางมาที่สาขาของธนาคาร และลดความเสี่ยงจากการแพร่ระบาดของโรค COVID-19 ธอส. จึงได้เปิดตัว Mobile Application : GHB ALL BFRIEND แอปพลิเคชันใหม่ล่าสุดที่พร้อมเป็นเพื่อนที่ใส่ใจและอยู่เคียงข้างลูกค้าของ ธอส. ที่ประสบปัญหาในการผ่อนชําระสินเชื่อบ้านให้ได้รับทางเลือกและเงื่อนไขการชําระหนี้ที่เหมาะสมกับปัญหาของลูกค้าแต่ละราย เพื่อช่วยแก้ปัญหาที่สร้างความกังวลใจให้กับลูกค้าได้พบทางออกที่ง่ายขึ้น สามารถกลับมาผ่อนชําระได้ตามปกติไปจนถึงการปิดบัญชีเงินกู้ได้ในอนาคต หรือช่วยให้ลูกค้าที่มีสถานะเป็นหนี้ที่ไม่ก่อให้เกิดรายได้ (NPL) กลับมามีสถานะปกติ หรือป้องกันไม่ให้ลูกค้าที่มีสถานะบัญชีปกติกลายเป็น NPL
สําหรับฟังก์ชันหลักของ GHB ALL BFRIEND ประกอบด้วย 1.ตรวจสอบข้อมูลบัญชีเงินกู้ อาทิ จํานวนเงินงวดที่ต้องผ่อนชําระตามเงื่อนไขของมาตรการ 2.ยื่นคําร้องประนอมหนี้ โดยเลือกมาตรการที่เหมาะสมกับความสามารถในการผ่อนชําระ และ 3.ยื่นคําร้องฝากขายทรัพย์ สําหรับลูกค้าที่ไม่สามารถผ่อนชําระต่อได้ สามารถประชาสัมพันธ์เพื่อจําหน่ายที่อยู่อาศัยที่ผ่านเว็บไซต์บ้านมือสองธนาคารอาคารสงเคราะห์ www.ghbhomecenter.com
ทั้งนี้ ลูกค้าของ ธอส. สามารถดาวน์โหลด และเริ่มใช้งาน Mobile Application : GHB ALL BFRIEND ได้ที่ App Store , Google Play และ AppGallery ตั้งแต่วันจันทร์ที่ 15 สิงหาคม 2565 เวลา 08.00 น. เป็นต้นไป สอบถามรายละเอียดเพิ่มเติมได้ที่ ธอส.ทุกสาขาทั่วประเทศ หรือ ที่ G H Bank Call Center โทร 0-2645-9000 หรือ Facebook Fanpage ธนาคารอาคารสงเคราะห์ และติดตามข้อมูลข่าวสารของธนาคารได้ที่เว็บไซต์ธนาคารอาคารสงเคราะห์ www.ghbank.co.th
รัฐบาลไทย-ข่าวทำเนียบรัฐบาล-​นายกรัฐมนตรีและภริยาเป็นประธานในพิธีเจริญพระพุทธมนต์ และพิธีทำบุญตักบาตรถวายพระราชกุศลเนื่องในโอกาสวันเฉลิมพระชนมพรรษา สมเด็จพระนางเจ้า ฯ พระบรมราชินี 3 มิถุนายน 2565
วันศุกร์ที่ 3 มิถุนายน 2565
​นายกรัฐมนตรีและภริยาเป็นประธานในพิธีเจริญพระพุทธมนต์ และพิธีทําบุญตักบาตรถวายพระราชกุศลเนื่องในโอกาสวันเฉลิมพระชนมพรรษา สมเด็จพระนางเจ้า ฯ พระบรมราชินี 3 มิถุนายน 2565
​นายกรัฐมนตรีและภริยาเป็นประธานในพิธีเจริญพระพุทธมนต์ และพิธีทําบุญตักบาตรถวายพระราชกุศลเนื่องในโอกาสวันเฉลิมพระชนมพรรษา สมเด็จพระนางเจ้า ฯ พระบรมราชินี 3 มิถุนายน 2565
วันนี้ 3 มิ.ย. 65 นายธนกร วังบุญคงชนะ โฆษกประจําสํานักนายกรัฐมนตรี เผยว่า วันนี้ (3 มิถุนายน 2565) เวลา 07.30 น. ณ บริเวณท้องสนามหลวง พลเอก ประยุทธ์ จันทร์โอชา นายกรัฐมนตรี พร้อมด้วย นางนราพร จันทร์โอชา ภริยา เป็นประธานในพิธีเจริญพระพุทธมนต์ และพิธีทําบุญตักบาตรถวายพระราชกุศล เนื่องในโอกาสวันเฉลิมพระชนมพรรษา สมเด็จพระนางเจ้า ฯ พระบรมราชินี 3 มิถุนายน 2565 โดยมี คณะองคมนตรีและภริยา ประธานรัฐสภา ประธานศาลฎีกา ประธานวุฒิสภา ประธานองค์กรตามรัฐธรรมนูญและส่วนราชการในพระองค์ คณะรัฐมนตรีพร้อมคู่สมรส เลขาธิการนายกรัฐมนตรี ผู้บัญชาการเหล่าทัพ/ผู้บัญชาการตํารวจแห่งชาติพร้อมภริยา หัวหน้าส่วนราชการระดับปลัดกระทรวงหรือเทียบเท่า ผู้ว่าราชการกรุงเทพมหานคร ปลัดกรุงเทพมหานคร เข้าร่วมพิธี
เมื่อนายกรัฐมนตรีและภริยาเดินทางถึงปะรําพิธี สมเด็จพระราชาคณะ พระราชาคณะ จํานวน 10 รูป ขึ้นนั่งอาสน์สงฆ์ นายกรัฐมนตรีจุดธูปเทียนบูชาพระรัตนตรัย ถวายธูปเทียนแพหน้าพระฉายาลักษณ์สมเด็จพระนางเจ้า ฯ พระบรมราชินี เจ้าหน้าที่อาราธนาศีล สมเด็จพระราชาคณะ พระราชาคณะให้ศีล พระสงฆ์สวดพระพุทธมนต์ จบแล้ว นายกรัฐมนตรีและภริยา ประธานรัฐสภา ประธานศาลฎีกา ประธานวุฒิสภา ประธานองค์กรตามรัฐธรรมนูญ และส่วนราชการในพระองค์ ถวายเครื่องไทยธรรมแด่พระสงฆ์ จํานวน 10 รูป จากนั้น นายกรัฐมนตรีถวายผ้าไตร จํานวน 10 ไตร แล้วนายกรัฐมนตรีกรวดน้ํารับพร กราบลาพระรัตนตรัย และถวายความเคารพหน้าพระฉายาลักษณ์สมเด็จพระนางเจ้า ฯ พระบรมราชินี
จากนั้น คณะองคมนตรีและภริยา นายกรัฐมนตรีและภริยา และผู้เข้าร่วมพิธี ร่วมตักบาตรพระสงฆ์ จํานวน 145 รูป เป็นอันเสร็จพิธี ////
รัฐบาลไทย-ข่าวทำเนียบรัฐบาล-บีโอไอเผยภาวะลงทุน 9 เดือน ปี 64 สัญญาณบวก
วันศุกร์ที่ 15 ตุลาคม 2564
บีโอไอเผยภาวะลงทุน 9 เดือน ปี 64 สัญญาณบวก
นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน (บีโอไอ) แถลงข่าวผลการประชุมคณะกรรมการส่งเสริมการลงทุน (บอร์ดบีโอไอ)
โดยสรุปภาวะการลงทุน ช่วง 9 เดือนแรก (ม.ค.-ก.ย.) ของปี 2564 สถิติการขอรับส่งเสริมการลงทุนเพิ่มขึ้นมูลค่ารวมมากกว่า 5 แสนล้านบาท ปรับเพิ่มขึ้นโดยสูงกว่าปี 2563 ทั้งปี และยังสูงกว่ามูลค่าเฉลี่ยก่อนเกิดโควิดช่วงปี 2558–2562ขณะที่การลงทุนผ่านFDIมูลค่าเพิ่มขึ้นสอดคล้องกัน โดยมีอัตราเติบโตมากกว่า 200% เมื่อเทียบกับช่วงเดียวกันกับปีก่อน
รัฐบาลไทย-ข่าวทำเนียบรัฐบาล-ก.แรงงาน แจง กรณีล็อกดาวน์แคมป์ก่อสร้าง มีมาตรการเยียวยาคนงานดูแลค่าชดเชยระหว่างหยุดงาน
วันอังคารที่ 29 มิถุนายน 2564
ก.แรงงาน แจง กรณีล็อกดาวน์แคมป์ก่อสร้าง มีมาตรการเยียวยาคนงานดูแลค่าชดเชยระหว่างหยุดงาน
นายประทีป ทรงลํายอง โฆษกกระทรวงแรงงาน  แจง กรณีล็อกดาวน์แคมป์ก่อสร้าง ในส่วนมาตรการรองรับของกระทรวงแรงงานเพื่อช่วยเหลือเยียวยาลูกจ้าง ในแคมป์คนงาน
นายประทีป ทรงลํายอง โฆษกกระทรวงแรงงานกล่าวว่า จากการปรากฏข่าวสารในสื่อสังคมออนไลน์ กรณี “การล็อกดาวน์แคมป์ก่อสร้าง สาวโพสต์โวย พ่อถูกกักตัวในแคมป์ก่อสร้าง ทหารคุมออกไปตรวจไม่ได้ ซ้ํามีข้าวให้เพียง 50 กล่อง แต่คนในแคมป์ 400 คน” จากที่มาข่าว : อมรินทร์ทีวี https://www.amarintv.com/news/detail/86501 นั้น ในเรื่องนี้กระทรวงแรงงานขอชี้แจงในส่วนที่เกี่ยวข้องว่า ตามที่ท่านนายกรัฐมนตรี และ รมว.กลาโหม พล.อ.ประยุทธ์ จันทร์โอชา ได้มีการประชุมร่วมกับคณะที่ปรึกษาด้านการสาธารณสุขในศูนย์บริหารสถานการณ์โควิด-19 (ศบค.) เมื่อวันที่ 25 มิถุนายนที่ผ่านมา ซึ่งที่ประชุมได้มีมติให้ปิดแคมป์คนงานก่อสร้าง งดการเดินทางและเคลื่อนย้ายแรงงานในพื้นที่จังหวัดสีแดงเข้ม ได้แก่ กรุงเทพมหานคร ปทุมธานี นนทบุรี สมุทรสาคร สมุทรปราการ นครปฐม สงขลา ปัตตานี ยะลา และนราธิวาส เป็นเวลา 1 เดือน เพื่อควบคุมการแพร่ระบาดของโควิด-19 ในคลัสเตอร์แคมป์คนงานนั้น และได้มอบหมายให้กระทรวงแรงงานดูแลค่าใช้จ่าย เงินชดเชยให้แก่ลูกจ้างแทนผู้ประกอบการนั้น
นายประทีปกล่าวต่อว่า ในส่วนมาตรการรองรับของกระทรวงแรงงานเพื่อช่วยเหลือเยียวยาลูกจ้าง ในแคมป์คนงาน ได้แก่ 1) การจ่ายค่าชดเชย กรณีเป็นผู้ประกันตนจะได้รับ 50 เปอร์เซ็นของค่าจ้าง ซึ่งผู้ประกันตนจะต้องจ่ายประกันสังคมมาแล้วไม่ต่ํากว่า 6 เดือนใน 15 เดือน ส่วนกรณีไม่เป็นผู้ประกันตน จะขอความร่วมมือนายจ้างจ่าย 2) ขอความร่วมมือนายจ้างสถานประกอบการดูแลเรื่องอาหารแก่คนงานทั้ง 3 มื้อ โดยกระทรวงแรงงานจะร่วมสนับสนุนเครื่องอุปโภคบริโภค 3) ตรวจคัดกรองโควิดเชิงรุกในแคมป์คนงาน หากพบเชื้อนําเข้าสู่การรักษา 4) ฉีดวัคซีนโควิด-19 และ 5) ประเมินสถานการณ์ทุก 15 วัน
“กระทรวงแรงงานได้พยายามให้ความช่วยเหลือในเรื่องอาหาร โดยการขอรับบริจาคเครื่องอุปโภคบริโภคจากผู้ประกอบการรายใหญ่ เช่น บริษัท ไทยยูเนี่ยน กรุ๊ป บริษัท เจริญโภคภัณฑ์อาหาร หรือซีพีเอฟ บริษัทในเครือแสงทอง-อัครา เพื่อนําไปช่วยเหลือพี่น้องผู้ใช้แรงงานตามมาตรการปิดแคมป์คนงาน ซึ่งในเบื้องต้นได้รับบริจาคปลากระป๋อง 90,000 กระป๋อง และไข่ไก่ 250,000 ฟอง และนําไปมอบให้สมาคมอุตสาหกรรมก่อสร้างไทย ในพระบรมราชูปถัมภ์ เพื่อส่งต่อให้พี่น้องผู้ใช้แรงงานตามแคมป์คนงานต่างๆ ต่อไป”โฆษกกระทรวงแรงงานกล่าวในตอนท้าย
รัฐบาลไทย-ข่าวทำเนียบรัฐบาล-ก.เกษตรฯ เตรียมแนวปฏิบัติการขนส่งสินค้าเกษตรข้ามแดน รองรับการเปิดเส้นทางรถไฟสายลาว-จีน ช่วยผู้ประกอบการไทยส่งสินค้าเข้าถึงตลาดจีนได้รวดเร็วขึ้น
วันพฤหัสบดีที่ 17 มิถุนายน 2564
ก.เกษตรฯ เตรียมแนวปฏิบัติการขนส่งสินค้าเกษตรข้ามแดน รองรับการเปิดเส้นทางรถไฟสายลาว-จีน ช่วยผู้ประกอบการไทยส่งสินค้าเข้าถึงตลาดจีนได้รวดเร็วขึ้น
ก.เกษตรฯ เตรียมแนวปฏิบัติการขนส่งสินค้าเกษตรข้ามแดน รองรับการเปิดเส้นทางรถไฟสายลาว-จีน ช่วยผู้ประกอบการไทยส่งสินค้าเข้าถึงตลาดจีนได้รวดเร็วขึ้น
นางสาวรัชดา ธนาดิเรก รองโฆษกประจําสํานักนายกรัฐมนตรี เผยว่า นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เดินหน้าขับเคลื่อนนโยบายรัฐบาลด้านการพัฒนาระบบการขนส่งสินค้าเกษตรเชื่อมโยงประเทศเพื่อนบ้าน สั่งเตรียมพร้อมรองรับการเปิดให้บริการเส้นทางรถไฟสายลาว-จีน ที่คาดว่าจะเปิดให้บริการเดินรถในเดือนธันวาคม ปีนี้ ที่มีทั้งขบวนผู้โดยสารและขบวนขนส่งสินค้า ถือเป็นโอกาสของผู้ประกอบการไทยในการขนส่งสินค้าโดยเฉพาะสินค้าเกษตรเข้าจีนได้อย่างรวดเร็วขึ้น
ทั้งนี้ นายเฉลิมชัยฯ ได้มอบหมายให้สํานักงานมาตรฐานสินค้าเกษตรและอาหารแห่งชาติ เร่งรัดการลงนามข้อกําหนดในการกักกันโรคและตรวจสอบสําหรับการส่งออกและนําเข้าผลไม้ไทยผ่านประเทศที่สาม เพื่อเจ้าหน้าที่ผู้ปฏิบัติงานและและผู้ประกอบการจะได้มีแนวทางปฏิบัติที่ชัดเจน รวมทั้งสั่งจัดทําแผนการเตรียมความพร้อมรองรับการให้บริการเส้นทางรถไฟสายไทย-ลาว-จีน ในระยะเร่งด่วนและระยะต่อไป มีหน่วยงานที่เกี่ยวข้องกับการนําเข้า-ส่งออกสินค้าเกษตร เช่น กรมวิชาการเกษตร กรมประมง กรมปศุสัตว์ และการยางแห่งประเทศไทย เป็นคณะทํางาน และมีผู้แทนสํานักงานมาตรฐานสินค้าเกษตรและอาหารแห่งชาติ เป็นฝ่ายเลขานุการ
สําหรับการส่งออกสินค้าผลไม้ไทย พบว่าเป็นที่ต้องการของตลาดจีนอย่างมาก ตัวเลขส่งออก 4 เดือนแรกของปีนี้ มีจํานวน 5.32 แสนตัน รวมมูลค่า 34,000 ล้านบาท ผลไม้ที่ส่งออกมากที่สุดได้แก่ ทุเรียน 1.9 แสนตัน มูลค่า 23.3 หมื่นล้านบาท ลําใย 1.88 แสนตัน มูลค่า 7.9 พันล้านบาท มะพร้าว 1 แสนตัน มูลค่า 1.9 พันล้านบาท สะท้อนให้เห็นว่าผู้บริโภคจีนให้ความเชื่อมั่นต่อคุณภาพและมาตรฐานด้านสุขอนามัยของผลไม้ไทย โดยกระทรวงเกษตรฯ และหน่วยงานที่เกี่ยวข้องได้เข้มงวดในทุกกระบวนการ ตั้งแต่การพ่นยาฆ่าเชื้อต้นทางจากสวนผลไม้ จนถึงระบบขนส่ง ยึดแนวทางองค์การอนามัยโลก และองค์การอาหารและเกษตรแห่งสหประชาชาติ และสินค้ายังได้มาตรฐานสากลทั้ง GAP และ GMP ด้วย
นางสาวรัชดาฯ ยังเปิดเผยถึงเส้นทางรถไฟสายลาว-จีน ซึ่งจะเชื่อมจากนครคุนหมิง มณฑลยูนนาน เมืองบ่อเต็น สปป. ลาว และมีปลายทางที่นครเวียงจันทน์ มีระยะทางห่างจากจังหวัดหนองคายเพียงแค่ 24 กิโลเมตร ถือเป็นอีกเส้นทางหนึ่งในการลําเลียงทั้งสินค้าและคนจากจีนตอนใต้ผ่านลาวมาถึงไทย สร้างโอกาสสําคัญให้กับการค้าการลงทุนอย่างมาก จึงอยากเชิญชวนผู้ประกอบการของไทย ศึกษาข้อมูล ขั้นตอนกฎระเบียบ ตลอดจนต้นทุนการขนส่งผ่านเส้นทางรถไฟสายลาว-จีน เพื่อเตรียมพร้อมกับการเปิดเดินรถในปลายปี 2564
................
รัฐบาลไทย-ข่าวทำเนียบรัฐบาล-รมว.เฮ้ง เร่งเยียวยาลูกจ้าง JSL เตรียมหลักฐานยื่นขอรับเงินสงเคราะห์ ครบกำหนดเงื่อนเวลาอนุมัติจ่ายทันที
วันอาทิตย์ที่ 10 กรกฎาคม 2565
รมว.เฮ้ง เร่งเยียวยาลูกจ้าง JSL เตรียมหลักฐานยื่นขอรับเงินสงเคราะห์ ครบกําหนดเงื่อนเวลาอนุมัติจ่ายทันที
รัฐมนตรีว่าการกระทรวงแรงงานห่วงใยลูกจ้าง JSL กําชับกรมสวัสดิการและคุ้มครองแรงงาน (กสร.) เร่งดําเนินการช่วยเหลือเยียวยาลูกจ้างทันทีที่มีสิทธิตามกฎหมายคุ้มครองแรงงาน
รัฐมนตรีว่าการกระทรวงแรงงานห่วงใยลูกจ้าง JSL กําชับกรมสวัสดิการและคุ้มครองแรงงาน (กสร.) เร่งดําเนินการช่วยเหลือเยียวยาลูกจ้างทันทีที่มีสิทธิตามกฎหมายคุ้มครองแรงงาน
นายสุชาติ ชมกลิ่น รัฐมนตรีว่าการกระทรวงแรงงาน เผยว่า เคส JSL เลิกจ้างลูกจ้างนั้น พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พลเอก ประวิตร วงษ์สุวรรณ รองนายกรัฐมนตรี ที่กํากับดูแลกระทรวงแรงงาน ได้ส่งความห่วงใยผ่านมายังผม โดยฝากให้เร่งรัดการดําเนินการช่วยเหลือลูกจ้างให้ได้รับสิทธิประโยชน์ตามกฎหมายโดยเร็ว พร้อมทั้งหาทางช่วยเหลือเยียวยาเพื่อบรรเทาความเดือดร้อนแก่ลูกจ้างกลุ่มนี้ ในเบื้องต้น ตนจึงได้กําชับกรมสวัสดิการและคุ้มครองแรงงาน (กสร.) เร่งดําเนินการรวบรวมพยานหลักฐานที่เกี่ยวข้อง ในกรณีที่พนักงานตรวจแรงงานได้มีคําสั่งให้นายจ้างปฏิบัติตามกฎหมายคุ้มครองแรงงานแล้ว นายจ้างไม่สามารถจ่ายค่าชดเชยตามที่กฎหมายกําหนด หรือเงินตามกฎหมายคุ้มครองแรงงานได้ รวมทั้งนายจ้างไม่ปฏิบัติตามคําสั่งพนักงานตรวจแรงงาน ให้ลูกจ้าง JSL ยื่นเอกสารคําขอรับเงินสงเคราะห์จากกองทุนสงเคราะห์ลูกจ้าง ตามระเบียบคณะกรรมการกองทุนสงเคราะห์ลูกจ้างว่าด้วยการจ่ายเงินสงเคราะห์ทันที เพื่อเป็นการทํางานคู่ขนานกันไป โดยในวันอาทิตย์ที่ 10 กรกฎาคม 2565 นี้ กสร. ให้พนักงานตรวจแรงงาน สํานักงานสวัสดิการและคุ้มครองแรงงานกรุงเทพมหานครพื้นที่ 4 (สรพ.4) เปิดทําการอํานวยความสะดวกให้ลูกจ้าง JSL กรอกข้อมูลยื่นเอกสารแบบคําขอรับเงินสงเคราะห์จากกองทุนสงเคราะห์ลูกจ้าง ตามเงื่อนไขหลักเกณฑ์ที่กําหนด เพื่อเตรียมความพร้อมด้านเอกสารประกอบการดําเนินการต่อไป
ด้านนายเดชา พฤกษ์พัฒนรักษ์ รองอธิบดีกรมสวัสดิการและคุ้มครองแรงงาน (กสร.) กล่าวต่อไปว่า ในวันนี้ (10 กรกฎาคม 2565) กสร. ได้ให้ สรพ. 4 เปิดบริการ เพื่ออํานวยความสะดวกแก่ลูกจ้าง JSL ที่มายื่นเอกสารแบบคําขอรับเงินสงเคราะห์จากกองทุนสงเคราะห์ลูกจ้าง โดยพนักงานตรวจแรงงานชี้แจงให้ทราบขั้นตอนการยื่นขอรับเงินสงเคราะห์ฯ ว่าจะมีผลเมื่อใด และมีเอกสารใดประกอบบ้าง เพื่อเป็นการทํางานคู่ขนานตามที่รัฐมนตรีว่าการกระทรวงแรงงานกล่าวไว้ ซึ่งหากพนักงานตรวจแรงงานได้มีคําสั่งให้นายจ้างปฏิบัติตามพระราชบัญญัติคุ้มครองแรงงาน พ.ศ. 2541 แล้ว ให้ สรพ.4 เร่งดําเนินการรวบรวมเสนอ กสร. ให้ความเห็นชอบอนุมัติจ่ายเงินกองทุนสงเคราะห์แก่ลูกจ้างทันที
รัฐบาลไทย-ข่าวทำเนียบรัฐบาล-รมว.เฮ้ง ห่วงใยนายจ้าง และแรงงานต่างด้าวในสถานประกอบการ แนะปฏิบัติตามมาตรการป้องกันโควิด
วันพฤหัสบดีที่ 6 มกราคม 2565
รมว.เฮ้ง ห่วงใยนายจ้าง และแรงงานต่างด้าวในสถานประกอบการ แนะปฏิบัติตามมาตรการป้องกันโควิด
กระทรวงแรงงาน มอบกรมการจัดหางาน กรมสวัสดิการคุ้มครองแรงงาน แนะนําการปฏิบัติตามมาตรการป้องกันและควบคุมโรคของกระทรวงสาธารณสุข ลดความเสี่ยงแพร่โอมิครอนในสถานประกอบการหลังปีใหม่
นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า พล.อ. ประยุทธ์ จันทร์โอชา นายกรัฐมนตรี และ พล.อ. ประวิตร วงษ์สุวรรณ รองนายกรัฐมนตรี ซึ่งกํากับดูแลกระทรวงแรงงาน ห่วงใยสถานการณ์การแพร่ระบาดของโรคติดเชื้อไวรัสโคโรนา 2019 (COVID –19) สายพันธุ์โอมิครอน หลังเทศกาลเฉลิมฉลองวันปีใหม่ที่ผ่านมา กําชับกระทรวงแรงงานตรวจสอบ ดูแลความปลอดภัยด้านสุขอนามัย ทั้งแรงงานไทยและแรงงานต่างด้าว โดยได้มอบหมายกรมการจัดหางาน และกรมสวัสดิการคุ้มครองแรงงาน ซึ่งเป็นหน่วยงานในสังกัดกระทรวงแรงงาน ดูแลให้นายจ้าง สถานประกอบการ และแรงงานต่างด้าว เข้าใจและปฏิบัติตามมาตรการควบคุมโรคของกระทรวงสาธารณสุขอย่างถูกต้อง
“รัฐบาลมีนโยบายดูแลแรงงานไทยและแรงงานต่างด้าวที่เข้ามาทํางานในประเทศไทยอย่างถูกต้องตามกฎหมายเท่าเทียมเช่นเดียวกับคนไทย โดยมีการจัดสรรวัคซีนสําหรับแรงงานต่างด้าวที่ทํางานในกิจการที่อยู่ในระบบประกันสังคม ให้ได้รับวัคซีนสําหรับผู้ประกันตนจากสํานักงานประกันสังคม หากไม่อยู่ในกิจการดังกล่าวจะมีกระทรวงสาธารณสุขและมหาดไทยรับไปดูแลเรื่องการฉีดวัคซีนโดยไม่มีค่าใช้จ่าย ผมในฐานะรัฐมนตรีว่าการกระทรวงแรงงาน ขอขอบคุณกระทรวงสาธารณสุข กระทรวงมหาดไทย และผู้ว่าราชการจังหวัดทุกจังหวัดที่ทํางานอย่างเหน็ดเหนื่อยระดมฉีดวัคซีนทั้งแก่คนไทยและคนต่างด้าว รวมทั้งนายจ้าง สถานประกอบการที่ตระหนักถึงความสําคัญของการป้องกัน และควบคุมการแพร่ระบาดโรคโควิดในสถานประกอบการ หลายแห่งให้ความร่วมมือพาลูกจ้างในความดูแลฉีดวัคซีนตามกําหนด ทําให้เบาใจได้ส่วนหนึ่งว่าหากเกิดการติดเชื้อ ยังสามารถลดความเสี่ยงที่จะเกิดอาการรุนแรงได้”รัฐมนตรีว่าการกระทรวงแรงงานกล่าว
ด้านนายไพโรจน์ โชติกเสถียร อธิบดีกรมการจัดหางานกล่าวว่า กรมการจัดหางานรับข้อสั่งการรัฐมนตรีว่าการกระทรวงแรงงาน โดยให้สํานักงานจัดหางานจังหวัดและสํานักงานจัดหางานกรุงเทพมหานครพื้นที่ 1 -10 ประสานนายจ้าง/สถานประกอบการในพื้นที่ของตนเอง เพื่อให้ทราบมาตรการป้องกันและควบคุมโรค รวมทั้งแนะนําให้แรงงานต่างด้าวปฏิบัติตามมาตรการอย่างเคร่งครัดเพื่อลดการแพร่ระบาด เช่น สวมหน้ากากอนามัยหรือหน้ากากผ้าตลอดเวลาที่ทํางาน หรือทํากิจกรรมอื่นๆ หมั่นล้างมือ หรือทําความสะอาดด้วยเจลแอลกอฮอล์ เว้นระยะห่างระหว่างกัน ทําความสะอาด เช็ดถูพื้นผิววัสดุอุปกรณ์ ที่มีการใช้ร่วมกันอย่างสม่ําเสมอ
“สําหรับความกังวลเรื่องการติดเชื้อเป็นกลุ่มก้อนหรือคลัสเตอร์ในกลุ่มแรงงานต่างด้าวหลังปีใหม่นั้น ในปีนี้เรายังไม่มีการเปิดให้แรงงานต่างด้าวเดินทางกลับประเทศต้นทางเพื่อฉลองปีใหม่ในช่วงเทศกาล จึงลดความเสี่ยงการรับเชื้อจากภายนอกประเทศ หรือการติดเชื้อระหว่างเดินทางได้ส่วนหนึ่ง อีกทั้งมีการประชาสัมพันธ์ให้เฉลิมฉลองเทศกาลปีใหม่อย่างระมัดระวัง และเมื่อกลับเข้าทํางานให้ปฏิบัติตามมาตรการป้องกันและควบคุมโรคของกระทรวงสาธารณสุขอย่างเคร่งครัด”อธิบดีกรมการจัดหางานกล่าว
รัฐบาลไทย-ข่าวทำเนียบรัฐบาล-รัฐบาลเห็นชอบเสนอ 7 แหล่งอนุรักษ์ฝั่งอันดามัน สู่บัญชีเบื้องต้นศูนย์มรดกโลก
วันพุธที่ 24 พฤศจิกายน 2564
รัฐบาลเห็นชอบเสนอ 7 แหล่งอนุรักษ์ฝั่งอันดามัน สู่บัญชีเบื้องต้นศูนย์มรดกโลก
วันพุธที่ 17 พฤศจิกายน 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเห็นชอบให้กระทรวงทรัพยากรธรรมชาติและสิ่งแวดล้อม เสนอ แหล่งมรดกทางธรรมชาติพื้นที่แหล่งอนุรักษ์ทะเลอันดามัน เพื่อขึ้นทะเบียนเป็นแหล่งมรดกโลกเข้าสู่บัญชีรายชื่อเบื้องต้นของศูนย์มรดกโลก ณ กรุงปารีส ประเทศฝรั่งเศส ประกอบด้วย 6 พื้นที่อุทยานและ 1 พื้นที่ป่าชายเลน ได้แก่ อุทยานแห่งชาติหมู่เกาะระนอง อุทยานแห่งชาติแหลมสน และป่าชายเลน จ.ระนอง อุทยานแห่งชาติหมู่เกาะสุรินทร์ อุทยานแห่งชาติหมู่เกาะสิมิลัน และอุทยานแห่งชาติเขาลําปี-หาดท้ายเหมือง จ.พังงา และอุทยานแห่งชาติสิรินาถ จ.ภูเก็ต โดยหากประเทศไทยจัดส่งเอกสารบัญชีรายชื่อเบื้องต้นได้ทันภายในวันที่ 15 เม.ย.2565 จะสามารถจัดส่งเอกสารการนําเสนอเป็นมรดกโลกได้ตั้งแต่ปี 2566 เป็นต้นไป
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-มท.1 สั่งการผู้ว่าฯ ทั่วประเทศ ให้กำหนดเนื้อสุกร หรือโภคภัณฑ์อื่น ๆ ที่ขาดแคลนอย่างผิดปกติ เป็นโภคภัณฑ์ที่ต้องทำการสำรวจในท้องที่จังหวัด หากพบการกระทำผิดกฎหมาย ให้ดำเนินการอย่างเด็
วันอาทิตย์ที่ 30 มกราคม 2565
มท.1 สั่งการผู้ว่าฯ ทั่วประเทศ ให้กําหนดเนื้อสุกร หรือโภคภัณฑ์อื่น ๆ ที่ขาดแคลนอย่างผิดปกติ เป็นโภคภัณฑ์ที่ต้องทําการสํารวจในท้องที่จังหวัด หากพบการกระทําผิดกฎหมาย ให้ดําเนินการอย่างเด็
มท.1 สั่งการผู้ว่าฯ ทั่วประเทศ ให้กําหนดเนื้อสุกร หรือโภคภัณฑ์อื่น ๆ ที่ขาดแคลนอย่างผิดปกติ เป็นโภคภัณฑ์ที่ต้องทําการสํารวจในท้องที่จังหวัด หากพบการกระทําผิดกฎหมาย ให้ดําเนินการอย่างเด็ดขาด
วันนี้ (30 ม.ค. 65) พลเอก อนุพงษ์ เผ่าจินดา รัฐมนตรีว่าการกระทรวงมหาดไทยในฐานะประธานกรรมการสํารวจการกักตุนโภคภัณฑ์ เปิดเผยว่า เนื่องจากปัจจุบันได้เกิดสถานการณ์ราคาเนื้อสุกรและโภคภัณฑ์อื่น ๆ เช่น ไข่ไก่ น้ํามันพืช และเครื่องอุปโภคบริโภคปรับตัวสูงขึ้นอย่างผิดปกติ ส่งผลให้พี่น้องประชาชนในพื้นที่ต่าง ๆ ได้รับผลกระทบจากปัญหาดังกล่าว โดย พลเอก ประยุทธ์ จันทร์โอชา นายกรัฐมนตรี ได้มีข้อสั่งการให้หน่วยงานที่เกี่ยวข้อง ดําเนินการป้องกันและแก้ไขปัญหาเพื่อบรรเทาความเดือดร้อนของพี่น้องประชาชน ไม่ให้ถูกซ้ําเติมจากการฉกฉวยโอกาสขึ้นราคาสินค้าของผู้ประกอบการ ซึ่งกระทรวงมหาดไทย ได้มีการแต่งตั้งพนักงานเจ้าหน้าที่และซักซ้อมแนวทางปฏิบัติตามกฎหมายว่าด้วยการสํารวจการกักตุนโภคภัณฑ์แล้ว
พลเอก อนุพงษ์ เผ่าจินดา กล่าวว่า เพื่อให้การบังคับใช้มาตรการทางกฎหมายในการแก้ไขปัญหาเกี่ยวกับการกักตุนโภคภัณฑ์ในสถานการณ์ที่เนื้อสุกรและโภคภัณฑ์บางชนิดมีราคาสูงขึ้นผิดปกติเป็นไปตามกฎหมายว่าด้วยการสํารวจการกักตุนโภคภัณฑ์อย่างมีประสิทธิภาพ จึงได้สั่งการไปยังผู้ว่าราชการจังหวัดทุกจังหวัด และผู้ว่าราชการกรุงเทพมหานคร ในฐานะพนักงานเจ้าหน้าที่ ออกประกาศกําหนดให้เนื้อสุกร หรือโภคภัณฑ์อื่น ๆ เช่น ไข่ไก่ น้ํามันพืช ยารักษาโรค เวชภัณฑ์เกี่ยวกับการรักษาโรค ฯลฯ ซึ่งมีปัญหาการกักตุนหรือเกิดภาวการณ์ขาดแคลนโภคภัณฑ์ในท้องตลาดอย่างผิดปกติ เป็นโภคภัณฑ์ที่พนักงานเจ้าหน้าที่ประสงค์จะทําการสํารวจฯ ตามกฎหมายว่าด้วยการสํารวจการกักตุนโภคภัณฑ์ในเขตท้องที่จังหวัดนั้น ๆ และดําเนินการบังคับใช้มาตรการทางกฎหมายตามกฎหมายว่าด้วยการสํารวจการกักตุนโภคภัณฑ์ โดยเคร่งครัด
พลเอก อนุพงษ์ เผ่าจินดา กล่าวเพิ่มเติมว่า กระทรวงมหาดไทยให้ความสําคัญและกําชับให้พนักงานเจ้าหน้าที่ตามกฎหมายว่าด้วยการสํารวจการกักตุนโภคภัณฑ์ดําเนินการให้เป็นไปตามกฎหมาย หากพบผู้ฝ่าฝืนหรือกระทําความผิดให้ดําเนินการตามกฎหมาย อย่างเด็ดขาด ทั้งนี้ หากผู้ประกอบการหรือผู้ใดไม่ยอมชี้แจงข้อเท็จจริงหรือฝ่าฝืนคําสั่งหรือประกาศของคณะกรรมการหรือพนักงานเจ้าหน้าที่ มีความผิดต้องระวางโทษปรับไม่เกิน 10,000 บาท หรือจําคุกไม่เกิน 1 ปี หรือทั้งปรับทั้งจํา และในกรณีผู้ใดขัดขวางการกระทําของคณะกรรมการหรือพนักงานเจ้าหน้าที่ หรือไม่ให้ความสะดวกในการดําเนินการ มีความผิดต้องระวางโทษปรับไม่เกิน 10,000 บาท หรือจําคุกไม่เกิน 6 เดือน หรือทั้งปรับทั้งจํา และผู้ใดให้ถ้อยคําเท็จแก่คณะกรรมการหรือพนักงานเจ้าหน้าที่ หรือให้ถ้อยคําเท็จในการแจ้งปริมาณหรือสถานที่เก็บโภคภัณฑ์ มีความผิดต้องระวางโทษปรับไม่เกิน 10,000 บาท หรือจําคุกไม่เกิน 2 ปี หรือทั้งปรับทั้งจํา โดยหากพี่น้องประชาชนพบเห็นการกระทําที่อาจเข้าข่ายความผิดตามกฎหมายว่าด้วยการสํารวจการกักตุนโภคภัณฑ์ สามารถแจ้งผ่านสายด่วนศูนย์ดํารงธรรม โทร. 1567 ตลอด 24 ชั่วโมง
รัฐบาลไทย-ข่าวทำเนียบรัฐบาล-เห็นชอบ 2,500 ล้าน ช่วย 10 สินค้าเกษตร
วันพุธที่ 8 กันยายน 2564
เห็นชอบ 2,500 ล้าน ช่วย 10 สินค้าเกษตร
วันพุธที่ 8 กันยายน 2564
ต่อจากนี้ไป ขอเชิญรับฟังไทยคู่ฟ้า ค่ะ
คณะกรรมการนโยบายและมาตรการช่วยเหลือเกษตรกร มีมติเห็นชอบกรอบวงเงินงบประมาณกองทุนช่วยเหลือเกษตรกร สําหรับปีงบประมาณ 2565 กว่า 2,500 ล้านบาท เพื่อช่วยเหลือสินค้าเกษตร 10 กลุ่ม ได้แก่ ผลไม้ พืชหัว พืชผัก ข้าว มันสําปะหลัง ปาล์มน้ํามัน ข้าวโพดเลี้ยงสัตว์ ปศุสัตว์ ประมง และกล้วยไม้ โดยเพิ่มช่องทางระบายผลผลิตออกนอกแหล่งผลิต เสริมสภาพคล่องด้านเงินทุน ชดเชยดอกเบี้ยเงินกู้ที่ใช้ในการรับซื้อผลผลิตจากเกษตรกรไปเก็บสต็อกเพื่อชะลอการจําหน่ายซึ่งเป็นส่วนหนึ่งในการรักษาเสถียรภาพราคา สร้างการรับรู้เพื่อกระตุ้นการบริโภค ผลักดันและบริหารการส่งออกเพื่อลดอุปทานส่วนเกินในประเทศ ส่งเสริมด้านปัจจัยการผลิตเพื่อพัฒนาคุณภาพสินค้าและด้านทุนการผลิต
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.พม. สั่งกรมกิจการเด็กฯ เตรียมช่วยเหลือ “น้องกัณฑ์ ชนะเดช” เด็กกตัญญู หลังออกมาร้องเพลงไลฟ์สดหาเงินค่าทำศพให้พ่อ
วันพฤหัสบดีที่ 17 กุมภาพันธ์ 2565
รมว.พม. สั่งกรมกิจการเด็กฯ เตรียมช่วยเหลือ “น้องกัณฑ์ ชนะเดช” เด็กกตัญญู หลังออกมาร้องเพลงไลฟ์สดหาเงินค่าทําศพให้พ่อ
รมว.พม. สั่งกรมกิจการเด็กฯ เตรียมช่วยเหลือ “น้องกัณฑ์ ชนะเดช” เด็กกตัญญู หลังออกมาร้องเพลงไลฟ์สดหาเงินค่าทําศพให้พ่อ
วันนี้ (17 ก.พ. 65) เวลา 14.30 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยว่า ขณะนี้ ได้ส่งเจ้าหน้าที่จากบ้านพักเด็กและครอบครัวจังหวัดนนทบุรี พร้อมด้วยศูนย์ช่วยเหลือสังคม สายด่วน พม. โทร. 1300 ไปลงพื้นที่เยี่ยมครอบครัว “น้องกัณฑ์ ชนะเดช” ที่โครงการบ้านเอื้ออาทรสายไหม กรุงเทพฯ เรียบร้อยแล้ว โดยได้พูดคุยสอบถามข้อเท็จจริงกับพี่ชายต่างแม่ พบว่า "น้องกัณฑ์ ชนะเดช” อายุ 12 ปี กําลังเรียนอยู่ชั้นประถมศึกษาปีที่ 6 อาศัยอยู่กับครอบครัวคุณพ่อรวม 6 ชีวิต คุณพ่อได้เลิกรากับคุณแม่นานแล้ว อีกทั้ง “น้องกัณฑ์ ชนะเดช” เป็นศิลปินเปิดหมวกตั้งแต่อายุ 5 ขวบ โดยคุณพ่อเป็นผู้ฝึกสอนร้องเพลงและเล่นกีตาร์ จากนั้น จึงรับงานเล่นดนตรีเพื่อแบ่งเบาภาระ นอกจากนี้ ยังได้โทรสอบถามข้อเท็จจริงกับผู้เป็นแม่ซึ่งอาศัยอยู่แถวรังสิต จังหวัดปทุมธานี อีกด้วย
นายจุติ กล่าวเพิ่มเติมว่า ทั้งนี้ ตนขอเป็นกําลังใจให้ “น้องกัณฑ์ ชนะเดช” และขอชื่นชมที่เป็นเด็กดี มีความกตัญญู โดยกระทรวง พม. พร้อมให้ความช่วยเหลือเด็กตามกระบวนการสังคมสงเคราะห์ ตอนนี้ ขอให้เวลาน้องกัณฑ์และครอบครัวค่อยทําใจให้เข้มแข็งขึ้น และจะหาทางพูดคุยวางแผนช่วยเหลือต่อไป
รัฐบาลไทย-ข่าวทำเนียบรัฐบาล-ศบค. ขอความร่วมมือไปยังครอบครัว ชุมชน โรงพยาบาลที่ดูแลคนกลุ่มเปราะบางให้ได้รับวัคซีนโดยเร็ว เพื่อไม่ให้มีกลุ่มใดตกหล่น
วันอังคารที่ 15 มิถุนายน 2564
ศบค. ขอความร่วมมือไปยังครอบครัว ชุมชน โรงพยาบาลที่ดูแลคนกลุ่มเปราะบางให้ได้รับวัคซีนโดยเร็ว เพื่อไม่ให้มีกลุ่มใดตกหล่น
ศบค. ขอความร่วมมือไปยังครอบครัว ชุมชน โรงพยาบาลที่ดูแลคนกลุ่มเปราะบางให้ได้รับวัคซีนโดยเร็ว เพื่อไม่ให้มีกลุ่มใดตกหล่น
วันที่ (15 มิถุนายน 2564) ณ โถงกลาง ตึกสันติไมตรี ทําเนียบรัฐบาล แพทย์หญิงอภิสมัย ศรีรังสรรค์ ผู้ช่วยโฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ตอบคําถามสื่อมวลชน กรณีการเข้าถึงวัคซีนของผู้พิการทางสายตา ผู้พิการทางสมอง ผู้พิการอื่นๆ โดยได้กล่าวถึงการดูแลคุณครูที่กําลังจะเปิดการเรียนการสอนและคุณครูที่ดูแลเด็กพิเศษ ทางกรุงเทพมหานครและคณะกรรมการโรคติดต่อจังหวัดจะพยายามระดมฉีดวัคซีนให้ครบ ทั้งนี้ ขอเรียกกลุ่มผู้พิการว่า กลุ่มเปราะบาง โดยรวมกลุ่ม พิการทางร่างกาย ทางสายตา ทางสมอง เด็กพิเศษ ออทิสติก ได้มีการหารือแนวทางการให้ความช่วยเหลือเพื่อให้คนกลุ่มนี้ได้รับวัคซีนอย่างรวดเร็ว จะช่วยลดอัตราเสี่ยงการติดเชื้อไปยังผู้ดูแลด้วย
กรมสุขภาพจิต สมาคมจิตแพทย์แห่งประเทศไทย และราชวิทยาลัยจิตแพทย์ ได้แสดงความห่วงใยถึงเด็กจิตเวช ผู้บกพร่องทางจิต เชาว์ปัญญา หรือ กลุ่มโรคอารมณ์ ซึ่งจะเป็นกลุ่มที่เข้าถึงวัคซีนได้ยากลําบาก และหากไม่ได้รับวัคซีน หรือ หากติดเชื้อจะมีความเสี่ยงที่จะมีอาการรุนแรง โดยขอความร่วมมือไปยังครอบครัว ชุมชน โรงพยาบาลที่ดูแลอยู่ ช่วยกันเป็นปากเป็นเสียงให้คนกลุ่มเปราะบางนี้เข้าถึงวัคซีน ทั้งนี้ รัฐบาลได้เตรียมจุดฉีดวัคซีนเฉพาะ เช่น โรงพยาบาลราชานุกูลในสังกัดกรมสุขภาพจิต เพื่อให้ความช่วยเหลือกลุ่มดังกล่าว ครอบคลุมทั้งผู้ป่วย ผู้พิการ และครอบครัวที่ดูแลเด็ก หรือกลุ่มเปราะบางนี้ด้วย อย่างไรก็ตาม หากมีคนกลุ่มใดที่ยังตกหล่น ขอให้สังคม หรือสื่อมวลชนช่วยเป็นกระบอกเสียง โดยภาครัฐจะพยายามดูแลให้ครบถ้วน